[{"text_idx": "#000000", "text": "Na\u0308itustesarja \u201eTuba\u201c kunstnikuks on ka\u0308esoleval aastal kutsutud Tiina Sarapu. Sari sai alguse 2018. aastal eesma\u0308rgiga anda vo\u0303imalus kaasaegsetel kunstnikel ja disaineritel suhestuda muuseumi kogudega, argikeskkonda u\u0308hel vo\u0303i teisel moel kujundanud esemelise materjaliga. Projekti ka\u0308igus on kunstnikel loominguline vo\u0303imalus tutvuda muuseumi kollektsiooni ja muuseumito\u0308o\u0308 eripa\u0308radega ning vormistada saadud impulsid na\u0308ituseks muuseumi galeriis, mis on kohandatud selleks 19. sajandi elumaja toast."}, {"text_idx": "#000001", "text": "Tiina Sarapu: \u201eMuuseumi kutse mulle tohutult meeldis. Va\u0308lja pakutud formaat ja teema ka\u0308sitlemise vo\u0303imalused haakusid suurepa\u0308raselt minu eelnenud projektidega. Mind huvitab ruum, huvitab keskkond, mind huvitab, et oleks vaba ruumi. Tunnen naudingut, kui saan ja\u0308lgida, kuidas valgus ruumis ringi liigub. Ma vaimustun klaasist, kui satun vaatlema, milliseid ootamatuid ja samal ajal tegelikult ju ta\u0308iesti seaduspa\u0308raseid maastikke klaas ja valgus u\u0308heskoos ruumis loovad."}, {"text_idx": "#000002", "text": "Ku\u0308simustes esemete hoiustamise, pakkimise, saatmise ja vitriinidesse valimise kohta muuseumis na\u0308gin va\u0308ga palju seoseid oma varasema loominguga, sestap esialgu proovisin neist na\u0308htamatutest niitidest hoopiski vabaneda. Niisiis, esialgu ei otsinud ma midagi. Kui u\u0308ldse, siis ehk iseennast. Tahtsin teada, mida ma leian."}, {"text_idx": "#000003", "text": "Tutvumist muuseumikogudega vo\u0303ib vo\u0303rrelda surfamisega oma alateadvuses. Kammides la\u0308bi tohutut hulka visuaalset materjali, hakkasin terasemalt ja\u0308lgima oma tundeid, mo\u0303tteid ja korduvaid mustreid. Leidsin end ikka ja ja\u0308lle pikemalt peatumas to\u0308o\u0308de juures, milles heiastus midagi sooja lapsepo\u0303lvest, kus oli tuttavat ja omast. Leidsin sedagi, mis to\u0303i va\u0308lja a\u0308revuse, raskuse vo\u0303i u\u0308ksko\u0303iksuse."}, {"text_idx": "#000004", "text": "Mulle pakkus suurt huvi, kuidas esemed on su\u0308stematiseeritud ja fu\u0308u\u0308siliselt hoiustatud vo\u0303i pakitud. Huvitavam ja olulisem tegur on aga siiski see, kuidas kogu kujuneb. Varasemast ilmekamalt sai mulle selgeks kogumise po\u0303nevus, keerukus ja vastutus.\u201c"}, {"text_idx": "#000005", "text": "Tiina Sarapu loodud keskkond muuseumi galeriis peidab endas ideaalila\u0308hedast vaatega to\u0308o\u0308tuba, kuid ka tundlikult kujundatud o\u0303hulist ruumi, milles esitletud lemmikteosed muuseumikogust ko\u0303rvuti eriliste esemetega mujalt po\u0303imuvad elavasse dialoogi kunstniku loominguga. Hallid, poolavatud klaasid vitriinide ja kastide ees filtreerivad osaliselt vaadet teostele, samal ajal pakkudes la\u0308bi kunstniku tehtud koolutuste, graveeringute ja halli looritatud oleku uut perspektiivi ning mo\u0303tteainet. Selles \u201esaladuste toas\u201c on valgust, piisavalt aega ja ruumi, mida Tiina Sarapu oma loominguga pakkuda soovib."}, {"text_idx": "#000007", "text": "Ta lo\u0303petas o\u0303pingud Tallinna Kunstiu\u0308likooli (praegune EKA) klaasikunsti erialal 1996. aastal magistrikraadiga. Ja\u0308tkas samas meistri ja lepingulise o\u0303ppejo\u0303una ning aastatel 2003\u20132017 dotsendina. Alates 2017. aastast tegutseb ta vabakutselise kunstnikuna. Ta oli u\u0308ks klaasistuudio \u201eIdeeklaas\u201c asutajaid (1997). Tiina jagab Tallinnas stuudiot kolleegidega MTU\u0308st Klaasiklubi."}, {"text_idx": "#000008", "text": "Na\u0308itustel osaleb ta alates 1995. aastast. 2017. aastal alustas isikuna\u0308ituste sarjaga \u201eCase Studies\u201c, mille ja\u0308tkuks \u201eCase Study 2\u201c toimus Tartu Kunstimaja monumentaalgaleriis. Lisaks na\u0308itustele on ta osalenud paljudel erialastel vo\u0303istlustel, su\u0308mpoosionidel ja to\u0308o\u0308tubades, nii Eestis kui ka mujal. Olulisematest vo\u0303iks va\u0308lja tuua klaasikunsti residentuuri GlassEST Rootsi klaasikeskuses The Glass Factory (2018) ja rahvusvahelised vo\u0303istlusna\u0308itused \u201eEuropean Glass Context\u201c Bornholmi Kunstimuuseumis Taanis (2008, 2012) ja \u201eInside/Outside\u201c Frauenau Klaasimuuseumis Saksamaal (2011)."}, {"text_idx": "#000011", "text": "Talle on antud tunnustatud klaasikunstniku aunimetus (2004\u20132005 ja 2018\u20132019), Kristjan Raua preemia (2007) ja Eesti Kultuurkapitali kujutava ja rakenduskunsti sihtkapitali aastapreemia (2019)."}]